আমি চাই আমার প্রতিষ্ঠিত শিক্ষাপ্রতিষ্ঠান এবং এলাকার অন্যান্য শিক্ষা প্রতিষ্ঠানগুলোর উন্নয়ন অব্যাহত থাকুক। শিক্ষা প্রতিষ্ঠানগুলো রাজনীতিমুক্ত থাকুক। শিক্ষা প্রতিষ্ঠানগুলোর, বিশেষ করে, আমার প্রতিষ্ঠিত শিক্ষা প্রতিষ্ঠানের কলেজ পরিচালনা কমিটির জেলা প্রশাসক বর্তমানে সভাপতি- এ অবস্থা অব্যাহত থাকুক। শিক্ষার প্রচলিত ধারা এবং এলাকার বিদ্যমান উন্নয়ন কার্যক্রমে কোনো নেতিবাচক প্রতিফলন না ঘটুক। আমি চাই, তুমি রিলে রেসের মতো-যাও এ উন্নয়ন ধারাকে এগিয়ে নাও- জনগণের প্রত্যাশাপূরণে কাজ করো। এ ক্ষেত্রে আমার সকল সহযোগিতা তোমার সাথে থাকবে। øেহের নাসিম, তুমি শিক্ষিত, বুদ্ধিমান এবং রাজনীতিক সচেতন ব্যক্তিত্ব। তোমার অপার নেতৃত্বের গুণাবলী রয়েছে। একে সঠিকভাবে কাজে লাগাও- এটাই আমার প্রত্যাশা। গত ২৩ বছরে আমি মাদারীপুর-৩ নির্বাচনি এলাকায় আওয়ামী লীগের যে বাগান সৃষ্টি করেছি, সে বাগানে ফুল ফুটিয়েছি- তা যাতে ধ্বংস না হয়- সে দায়িত্ব তোমার। তোমার সাফল্য কামনা করি। চিঠিতে তিনি নাছিমকে শুভে”ছা দিয়ে শেষ করে নিজেকে বড় ভাই হিসাবে বিশেষায়িত করেছেন। সৈয়দ আবুল হোসেন, এমপি। ওই চিঠি লেখার দিনই তিনি তার উপজেলার সভাপতিকেও চিঠি লিখেন। সেখানেও উন্নয়নের ফিরিস্তি দেন।